
Okresný súd Poprad 10Pc/13/2024 8724201558 30. 04. 2025 JUDr. František Krasňan ECLI:SK:OSPP:2025:8724201558.6
Uznesenie Okresný súd Poprad, vo veci navrhovateľa: A. B., nar. XX.XX.XXXX, bytom C., D. XX, t. č. bytom E. XX/ XXX, XXXX F., G. G., právne zastúpený JUDr. Ing. Marcelou Martinkovičovou, advokátkou so sídlom Poprad, Nám. sv. Egídia 95, proti odporcom: 1/ H. I. B., nar. XX.XX.XXXX, bytom C., D. XX a 2/ J. B., nar. XX.XX.XXXX bytom C., D. XX, obaja právne zastúpení Mgr. Marošom Ježíkom, advokátom so sídlom Stará Ľubovňa, Okružná 871/65, v konaní o určenie výživného na plnoleté dieťa, takto rozhodol: I. Súd konanie
zastavuje.
II. Žiaden z účastníkov nemá právo na náhradu trov konania. odôvodnenie: 1. Navrhovateľ návrhom zo dňa 8.4.2025 žiadal, aby tunajší súd zaviazal odporcov, ktorí sú jeho rodičmi, prispievať navrhovateľovi ako plnoletému nezaopatrenému dieťaťu bežným výživným a uhradiť mu nedoplatok na zameškanom výživnom odo dňa podania návrhu. 2. V priebehu konania na návrh navrhovateľa súd uznesením zo dňa 5.11.2024 prerušil konanie na dobu 6 mesiacov z dôvodu, že mu doposiaľ nebolo doručené rozhodnutie o priznaní, resp. nepriznaní štipendia a nevie presne určiť, kedy mu bude toto rozhodnutie doručené. 3. Podaním zo dňa 16.4.2025 navrhovateľ prostredníctvom svojej právnej zástupkyne zobral svoj návrh v celom rozsahu späť a žiadal konanie zastaviť, keďže medzi účastníkmi konania došlo k uzatvoreniu mimosúdnej dohody. 4. Podľa § 29 ods. 1 Civilného mimosporového poriadku, navrhovateľ môže vziať za konania späť návrh na jeho začatie, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. S poukazom na vyššie uvedené skutočnosti a citované zákonné ustanovenie mal súd preukázané, že zo strany navrhovateľa došlo k účinnému späťvzatiu návrhu, preto konanie zastavil. 6. O trovách konania súd rozhodol podľa § 52 Civilného mimosporového poriadku. Poučenie: Proti tomuto uzneseniu je prípustné odvolanie do 15 dní odo dňa jeho doručenia a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

